User:Roncsak/Unmatched (társasjáték)

Az Unmatched egy táblás játék, amelyet a Restoration Games, illetve a Mondo Tees adott ki, amelyben 2-4 játékos miniatür modellekkel és kártyák kombinációjával harcolnak egymás ellen egy összecsapás stílusú csatában. A játszható karakterek a mitológiából és a popkultúrából származnak, és a harcosok Robin Hoodtól a Bigfootig, Buffy, a vámpírölőig, Sherlock Holmesig és másokig terjednek. A játék eredetileg 2019-ben jelent meg.

Fejlesztés
Az Unmatched játékot közösen fejlesztette a Restoration Games (ami régi, illetve már nem gyártott nyomtatható játékok grafikai felfrissítéséről és újratervezéséről volt ismert) és a Mondo Tees (ami filmes plakátjairól, pólóiról és egyéb ajándéktárgyairól volt híres). A játék a Star Wars Epic Duels és a Tannhäuser játékokat vette alapjául melyeket Milton Bradley, illetve a Fantasy Flight Games fejlesztett ki. Minden egyes hősnek (játszható karakter) van egy miniatűr modellje és egy egyedi, hozzá tartozó pakli (általában 30 kártyával). Egyes hősöknek van egy, vagy több ugyan olyan segítője is, melyeket szintén használni lehet a játékostáblán, de előfordulhatnak egyéb, a hőst segítő jelzők is, mint például méret jelző, köd, vagy egyéb. A játékot először 2019 augusztusában, a Gen Conon árulták, ahol az egész készlet el is fogyott. Az első három Unmatched kiadás 2019 szeptemberében jelent meg a viszonteladóknál.

A magyar változatokat a Reflexshop adja ki.

Játékmenet
A játék megkezdése előtt a játékosok választanak egy hőst és egy játéktáblát. Az egyes kiadásokban megtalálható harcosok és játéktáblák szabadon felcserélhetők. A játék körökre osztott. A játékosok a saját körükben különféle akciókat hajthatnak végbe, ami lapok kijátszásából, a harcosok mozgásából, az ellenfél harcosainak megtámadásából áll. Egy játékos akkor nyer, ha az ellenfél hősének életerőpontja nullára csökken. A játék hivatalosan egy az egy ellen, vagy kettő a kettő ellen játszható, de nincs akadálya három vagy négy fős aréna típusú játszmáknak sem. A legtöbb hősnek van segítője is. A segítők egyszerű műanyag jelölők, melyek ugyan úgy tudnak mozogni, támadni és védekezni a táblán, mint a hősök. A pakliban az egyes kártyákat csak a hős esetén, másokat csak a segítő esetén lehet használni, de a legtöbb kártya bármelyik harcos esetén használható. A harcosok lehetnek közelharcosok, vagy távolságiak. A játéktáblákon többféle zóna van, melyeket az egyes mezők színei határoznak meg. Bizonyos mezők több színből állnak, így egyszerre több zónához is tartoznak. A zónáknak és a mezőknek a támadás során, illetve bizonyos lapok esetén van jelentősége. A szomszédos mezőkön álló harcosokat bármelyik harcos meg tudja támadni, de a távolsági harcosok ezen felül azokat is meg tudják támadni, akik ugyan abban a zónában vannak. Támadásnál meg kell nevezni, hogy melyik harcos, melyik másik harcost támadja, majd a játékosnak ki kell játszania egy támadókártyát fejjel lefelé. Ha a védekező játékos szeretne védekezni, akkor kijátszik egy védekezőkártyát fejjel lefelé. Ezután a támadó és vádekező kártyákat megfordítják a játékosok. Ha a támadó kártya értéke magasabb, mint a védekezőé, akkor a támadó nyerte a harcot. A védekező harcos annyi életerőt veszít, amennyi a támadó és védekező lapok különbsége. Amennyiben a lapok értéke egyforma, vagy a védekező kárty értéke magasabb, akkor a védekező harcos nem veszít életerőpontot és a védekező játékos nyerte a harcot. Az egyes támadó és védekező lapoknak egyéb képességei is vannak, amik befolyásolhatják a harc kimenetelét vagy a harc lezárását.

Tartozékok
Az Unmatched játékoknak nincs "alapjátéka", így bármelyik két, vagy többkarakteres kiadás megvásárlása elégséges, hiszen ezek a kiadások tartalmaznak legalább egy játéktáblát. Mindegyik kiadás tartalmazza a hősökhöz tartozó kártyapaklit, a hősök miniatür modelljeit, egy életjelölő tárcsát a hősnek, illetve amennyiben a hősnek van egy vagy több segítője, akkor a segítők műanyag jelölőit, valamint egy segítő esetén a hozzá tartozó életjelölő tárcsát is (ha több segítő van, akkor a segítők életereje mindig egy, így nem szükséges tárcsa hozzájuk). Ezen felül, ha a hősnek speciális képessége is van, amit játék közben jelölni kell, akkor azt is.